**Τρόπος εκλογής ηγεσίας ( Κ.Ε και Προέδρου )**

Αγαπητοί σύντροφοι και συντρόφισσες σας χαιρετώ .

Να συστηθώ, γιατί νομίζω ότι διάφορα στοιχεία της ζωής σου δίδουν την δυνατότητα στον συνομιλητή σου να καταλάβει και τον τρόπο σκέψης σου . Έχω συμπληρώσει τα 71 χρόνια και την χρονιά αυτή συμπληρώνω τα 50 ενεργούς δράσης στον χώρο της αριστεράς , με την τάση να ασχολούμαι με μαζικούς φορείς και τοπική αυτοδιοίκηση . Πάντα με απασχολούσε ο τρόπος λειτουργίας του εκάστοτε φορέα γιατί επιτρέπει να αναπτυχθούν η να αποτύχουν δράσεις των μελών που τον συγκροτούν .

Με την εμπειρία αυτή είχα στείλει προτάσεις, για το καταστατικό, στην ομάδα επεξεργασίας του προηγούμενου συνεδρίου και τώρα στην επιτροπή για το καταστατικό . Οι τελευταίες αφορούσαν και τον τρόπο εκλογής των μελών της Κ.Ε . Δεν σας κρύβω ότι δεν μου είχε περάσει ποτέ από το μυαλό ότι θα συζητούσαμε να εκλέξουμε την ηγεσία του κόμματος με καθολική ψηφοφορία των μελών . Πιθανόν λόγο των χαρακτηριστικών μου που σας είπα στην πρώτη παράγραφο και επηρεασμένος αρνητικά από τον τρόπο που εφαρμόζεται στη Ν.Δ και στο ΠΑΣΟΚ .

1) Ένα πράγμα πρέπει να ξεκαθαρίσουμε από την αρχή . **Μπορεί να είναι διαφορετικό το εκλεκτορικό σώμα για την εκλογή Κ.Ε και Προέδρου ?**  κατά την γνώμη μου **ΟΧΙ** . Γιατί όποιος εκλέγεται από ευρύτερο σώμα αποκτά και μεγαλύτερη δύναμη . Δεν νομίζω να θέλει κανείς στο κόμμα μας να δημιουργηθούν τέτοιοι ανταγωνισμοί . Για τον λόγο αυτό η επιτροπή καταστατικού στο άρθρο 19 παραγ 3 έπρεπε να περιλαμβάνει (στην πρόταση της) εκτός από τον πρόεδρο και την εκλογή των μελών της Κ.Ε .

**2) Ποιο θα είναι το εκλεκτορικό σώμα ?** Όλοι λέμε ότι θέλουμε ένα κόμμα των μελών . Να είναι ενεργά , να συμμετέχουν στην διαμόρφωση των αποφάσεων ,στους κοινωνικούς αγώνες , στην εκλογή της τοπικής και κεντρικής ηγεσίας κ.α Μέχρι τώρα δεν το έχουμε καταφέρει στο βαθμό που θέλουμε . Πρέπει να βρούμε τρόπους να το βοηθήσουμε . Ένας καλός τρόπος είναι η εκλογή της ηγεσίας και κυρίως των μελών της Κ.Ε από όλα τα κομματικά μέλη . Είναι αρκετό αυτό για να έχουμε ενεργά μέλη ? Προφανώς όχι ,είναι όμως ένα ισχυρό κίνητρο .

3) Πολύ με έχει απασχολήσει **η διαδικασία εκλογής των μελών της Κ.Ε** .Πιστεύω ότι για να ψηφίσω κάποιον πρέπει να τον <<γνωρίζω>> από την καθημερινή του δράση η από τις απόψεις που εκφράζει δημόσια μέσω των κομματικών και άλλων ΜΜΕ. Αν δεν γίνει αυτό αναγκάζομαι να ψηφίσω μικρό αριθμό (γιατί αυτούς ξέρω ) η να ζητήσω <<χαρτάκι>> από αυτούς που στήνουν τους εκλογικούς μηχανισμούς. Έτσι καταλήγω να ψηφίζω άτομα που δεν ξέρω αν θα μπορούν να ανταποκριθούν στις υποχρεώσεις τους .

Είναι δυνατόν να << γνωρίζω >> όλους τους υποψήφιους ? Προφανώς όχι ,γιατί είναι πολύ μεγάλος ο αριθμός τους . Επειδή δεν μπόρεσα να βρω άλλη λύση είχα καταλήξει στο παρακάτω . Τα ψηφοδέλτια πρέπει να δίνονται στους συνέδρους την προηγούμενη ημέρα μαζί με ένα επιγραμματικό βιογραφικό σημείωμα και τους τομείς δουλειάς που γνωρίζει και θέλει να ασχοληθεί. Στοιχεία Βιογραφικού . Ηλικία ,Επάγγελμα , Γραμματικές γνώσεις, Τόπος καταγωγής ( Νομός-Δήμος) , Τόπος μόνιμης διαμονής (Νομός ) , Επιγραμματικά Κοινωνική-Πολιτική –Επαγγελματική δράση . Έτσι θα έχει την δυνατότητα κάθε σύνεδρος να μελετήσει την λίστα που καλείται να ψηφίσει. Η πρόταση έχει την σοβαρή αδυναμία ότι είναι πολύ δύσκολο να μελετήσεις τόσα πολλά βιογραφικά αν η εκλογή εξακολουθήσει να γίνετε με τον τρόπο που γίνετε μέχρι τώρα .

Με την συζήτηση που γίνετε γύρω από το θέμα ( εκλογή των μελών της Κ.Ε) διάβασα (tvxs 28-1-2022 Περί εκλογής από την βάση) μια πολύ ενδιαφέρουσα πρόταση (από τον σύντροφο Νίκο Κακλαμάνη για ένα σύστημα παρόμοιο με τις βουλευτικές εκλογές . Χωρίς να την υιοθετώ πλήρως μπορεί να αποτελέσει βάση για συζήτηση. Την σκέψη να εκλέγονται από την περιφέρεια τα μέλη της Κ.Ε (παρόμοια πρόταση κατέθεσα στην επιτροπή καταστατικού ) διαπιστώνω ότι την υιοθετούν αρκετοί σύντροφοι. Με την πρόταση αυτή λύνετε το θέμα της <<γνωριμίας >> των υποψήφιων . Έχουμε ακόμα σοβαρά πλεονεκτήματα α) Επειδή θα ζούμε μαζί (ίδιος νομός) με τα μέλη της Κ.Ε θα μπορούμε να συζητούμε τακτικά μαζί τους (μεγαλώνει η παρεμβατικότητα ) και αυτά να μεταφέρουν την σκέψη των μελών στο κέντρο (έτσι θα υπάρχει κεντρικά γνώση για ότι συμβαίνει σε όλο το κόμμα) β) Μεγαλώνει το ενδιαφέρον των συντρόφων για συμμετοχή στις εκλογικές διαδικασίες επειδή οι εκλέκτορες θα γνωρίζουν τους υποψήφιους γ) Δεν θα μας απασχολεί η σειρά εκλογής στην Κ.Ε δ) Αποδυναμώνονται οι τάσεις σαν εκλογικοί μηχανισμοί με αποτέλεσμα να ενισχύονται σαν ιδεολογικά ρεύματα ( αυτό είναι καλό ) . Ισχυρίζονται μερικοί ότι η Κ.Ε θα γίνει ομοσπονδία . Αν κρίνουμε από την βουλή δεν υπάρχει τέτοιος κίνδυνος .

**Πρόταση** Πρέπει η πολιτική γραμματεία να ορίσει μια επιτροπή η να αναθέσει στην παλιά να μαζέψει τις προτάσεις (για το καταστατικό) να τις επεξεργαστεί και να φέρει στο συνέδριο ομαδοποιημένες παρεμφερείς προτάσεις ,για να έχουμε εύκολα πρακτικό αποτέλεσμα. Αν συμφωνήσουμε στα τρία βασικά θέματα α) Ίδιο εκλεκτορικό σώμα για Κ.Ε και Πρόεδρο β) Ποιο θα είναι το εκλεκτορικό σώμα γ) Πανελλαδικά η περιφερειακά ψηφοδέλτια, τα υπόλοιπά είναι λεπτομέρειες . Δεν πρέπει να ξεχνάμε ότι καμιά πρόταση δεν είναι τέλεια .

Με συντροφικότητα , ηρεμία και πίστη στις αξίες της αριστεράς πρέπει να κάνουμε το συνέδριο μας .Μην ξεχνάμε ότι πρώτο και άμεσο καθήκον είναι η ανατροπή της ασκούμενης αντιλαϊκής πολιτικής . Ο κόσμος μας περιμένει .

Ηράκλειο Κρήτης 4-2-2022 Βαρδουλάκης Μανώλης

 Πολυτεχνείου 15 ,Βασιλειές Ηρακλείου Κρήτης

 Τηλ 6977501139 email emvardou@gmail.com

 Συυ/της ΟΜ ΓΟΡΤΥΝΑΣ

.